BHUVSN11
సన్‌ రైజర్స్‌కు మరో విజయం
హైదరాబాద్‌ : ఐపిఎల్‌-10 సీజన్‌లో డిఫెండింగ్‌ చాంపియన్‌ సన్‌ రైజర్స్‌ హైదరాబాద్‌ వరుసగా రెండవ విజయం సాధించింది.9 వికెట్ల తేడాతో గుజరాత్‌ లయన్స్‌ను చిత్తు చేసింది.టాస్‌ గెలిచిన సన్‌ రైజర్స్‌ గుజరాత్‌ లయన్స్‌ను మొదట బ్యాటింగ్‌కు చేయాల్సిందిగా కోరింది.కేవలం ఒక్క వికెట్‌ మాత్రమే నష్టపోయి 136 పరుగుల టార్గెట్‌ను సులువుగా ఛేదించింది.కెప్టెన్‌ డేవిడ్‌ వార్నర్‌ 45 బంతులు ఆడి 6 బౌండరీలు, 4 సిక్సర్లతో 76 పరుగులు చేసి ఫామ్‌లోకి వచ్చాడు.భారీ సిక్సర్లు, బౌండరీలు బాది లయన్స్‌ బౌలర్లను చితకబాదాడు. ఈ క్రమంలో టి20ల్లో 7 వేల పరుగులు సాధించాడు.ఐపిఎల్‌ కెరీర్‌లో 33వ హాఫ్‌ సెంచరీ నమోదు చేశాడు.మరో ఆసీస్‌ క్రికెటర్‌ మోజెస్‌ హెన్రిక్స్‌ 39 బంతులు ఆడి 6 సిక్సర్లతో 52 పరుగులు చేసి హాఫ్‌ సెంచరీ సాధించాడు. వీరిద్దరూ 74 బంతుల్లో 108 పరుగుల భాగస్వామ్యాన్ని జోడించడంతో 15.3 ఓవర్లలోనే సన్‌ రైజర్స్‌ విజయం సాధించింది.గుజరాత్‌ లయన్స్‌ 20 ఓవర్లలో 7 వికెట్ల నష్టానికి 135 పరుగులు చేసింది.
సన్‌ రైజర్‌్‌ 15.3 ఓవర్లలో 1 వికెట్‌ నష్టానికి 140 పరుగులు చేసింది.దీంతో గుజరాత్‌పై సన్‌రైజర్స్‌ 9 వికెట్ల తేడాతో ఘన విజయం సాధించింది. అంతకు ముందు సన్‌ రైజర్స్‌ హైదరాబాద్‌ యువ సంచలనం రషీద్‌ఖాన్‌ 19 పరుగులు ఇచ్చి 3 వికెట్లు తీసుకున్నాడు.ఇతని స్పిన్‌ మాయాజాలానికి గుజరాత్‌ లయన్స్‌ విలవిల్లాడింది.అతడు వేసిన మూడు వరుస ఓవర్లలో మూడు వికెట్లు సమర్పించుకుంది.రషీద్‌కు తోడుగా పేసర్‌ భువనేశ్వర్‌ కుమార్‌ 21 పరుగులిచ్చి 2 వికెట్లు తీసుకోగా నిర్ణీత 20 ఓవర్లలో 7 వికెట్లు కోల్పోయిన గుజరాత్‌ 135 పరుగులు చేసింది.దినేష్‌ కార్తీక్‌ 32 బంతులు ఆడి 2 బౌండరీలతో 30 పరుగులు,డ్వేన్‌ స్మిత్‌ 27 బంతులు ఆడి 4 బౌండరీలు,1 సిక్సర్‌తో 37 పరుగులు చేశాడు.ఇతను ఆడకపోయి ఉంటే కనీసం ప్రస్తుతం సాధించిన స్కోరు కూడా వచ్చేది కాదు.
గుజరాత్‌ లయన్స్‌లో ఓపెనర్‌ జేసన్‌ రా§్‌ు 21 బంతులు ఆడి 5 బౌండరీలతో 31 పరుగులు చేసి మంచి ఊపు మీద కనిపించాడు.ఎడాపెడా బౌండరీలు బాదాడు.ప్రమాదకరంగా మారిన అతడు భువనేశ్వర్‌ కుమార్‌ వేసిన ఒక అద్భుత బంతిని ఆడబోయి ధావన్‌కు క్యాచ్‌ ఇచ్చి వెనుదిరిగాడు. అప్పటికే లయన్స్‌ స్కోరు 37 పరుగులు.రెండు పరుగుల ముందే మెక్‌కెలమ్‌ 5 పరుగుల వద్ద రషీద్‌ ఎల్‌బిడబ్ల్యూ రూపంలో పెవిలియన్‌కు పంపాడు.అదే వూపులో సురేష్‌ రైనా 5 పరుగులు,అరోన్‌ పించ్‌ 5 పరుగుల వద్ద ఎల్‌బిడబ్ల్యూ అయ్యారు.కులకర్ణి 1 పరుగు వద్ద రనౌటయ్యాడు.ఈ క్రమంలోనే ఇన్నింగ్స్‌ను నిలబెట్టేందుకు ప్రయత్నించిన దినేష్‌ కార్తీక్‌ 30 పరుగులు,డ్వేన్‌ స్మిత్‌ 37 పరుగుల జోడీని భువనేశ్వర్‌ 113 పరుగులు వద్ద స్మిత్‌ను ఔట్‌ చేయడం ద్వారా విడదీశాడు.పరుగు తేడాలోనే దినేష్‌ కార్తీక్‌ను నెహ్రా పెవిలియన్‌కు పంపడంతో లయన్స్‌ 135 పరుగులకే పరిమితమైంది.